laion/Wikipedia-Exotic huggingface dataset:
חייל שוקולד

"חייל שוקולד" הוא שיר אנטי-מיליטריסטי שנכתב על ידי חנוך לוין, הולחן על ידי שמוליק קראוס ובוצע על ידי להקת החלונות הגבוהים, שכללה את קראוס, אריק איינשטיין וג'וזי כץ, באלבום הנושא את שמה מ-1967. הפזמון נושא מסר אנטי-מיליטריסטי מובהק: הפזמון החוזר של השיר הוא פרפרזה לזה של שיר הילדים "בוא אלי פרפר נחמד" מאת פניה ברגשטיין. בעוד ברגשטיין כותבת כך: ”בּוֹא אֵלַי, פַּרְפָּר נֶחְמָד, / שֵׁב אֶצְלִי עַל כַּף הַיָּד, / שֵׁב, תָּנוּחַ, אַל תִּירָא, / וְתָעוּף בַּחֲזָרָה”, הרי שחנוך לוין כותב כך: ”בּוֹא, חַיָּל שֶׁל שׁוֹקוֹלָד, / שֵׁב אֶצְלִי עַל הַמִּשְׁלָט, / שֵׁב, תַּסְרִיחַ, אַל תִּירָא, / וְתָשׁוּב לַעֲפָרְךָ”. הביטוי "חייל של שוקולד", שהעניק לפזמון את שמו, מתייחס לחייל חסר כישורי לחימה. האירוניה בפזמון החוזר היא השימוש בשיר הילדים התמים כדי להעביר ביקורת נוקבת: במקום להזמין פרפר "לשבת על כף היד", לוין מזמין את החייל "להסריח במשלט", רמז לתנאי היגיינה גרועים ששררו בצבא, ולבסוף "לשוב לעפרו", כלומר, למות. בבית הראשון של הפזמון נאמר ”הַטַּבָּח מַגִּישׁ בָּשָׂר לְרַב הַטַּבָּחִים, / וְרַב הַטַּבָּחִים מַגִּישׁ בָּשָׂר לַתּוֹתָחִים”. כאן נעשה שימוש בביטוי בשר תותחים: כינוי לחיילים הנשלחים בהמוניהם אל מותם בקרב אבוד מראש. נוסף על כך, מועלית כאן ביקורת על הזילות שרוחשים המפקדים הבכירים ("רב הטבחים") לחייהם של החיילים הזוטרים. בבית השני של הפזמון נאמר ”וְהָיָה לוֹ, לְאָחִינוּ, דָּם, אֲבָל הַדָּם נָזַל, / לֹא יְשִׁיבֵנוּ עוֹד אֲפִלּוּ צַו הָרַמַטְכָּ"ל”, רמז לכך שדמם וחייהם של המתים לא ישוב. בבית השלישי של הפזמון נאמר ”הַמָּשִׁיחַ לֹא יָבוֹא לְלֹא מַרְבָד אָדֹם”. ה"מרבד האדום" שעליו יבוא המשיח הוא רמז לכך שהדורות הבאים שיחפצו בשלום ייאלצו להתבסס על דמם של הנופלים במלחמות העבר. בבית הרביעי של הפזמון נאמר ”הַצָּבָא שֶׁלָּנוּ הוּא אֵלֶיךָ לֹא אָדִישׁ, / רֶבַע אִינְטְשׁ יַקְדִּישׁ לְךָ, וְגַם חֲצִי-קַדִּישׁ”. גם כאן נעשה שימוש באירוניה. אילו היה החייל מתאונן על כך שהוא מובל אל מותו וכי אין הוא מעניין את הצבא, הצבא היה יכול להשיב לו כי לכל הפחות תוקדש לו קבורה ותפילת קדיש אחרי מותו, ולפיכך הוא כן מעניין את הצבא. בבית החמישי של הפזמון נאמר ”וְהָרָסָ"ר הוֹלֵךְ גַּם הוּא בַּדֶּרֶךְ-כָּל-בָּשָׂר”, מה שמתכתב עם הנאמר בראשית הבית הראשון. בבית הראשון נרמז כי המפקדים שולחים את החיילים הזוטרים אל מותם, אך הבית החמישי רומז כי גם המפקדים עלולים למצוא את מותם בקרב. בביצוע השיר על ידי להקת החלונות הגבוהים הם שרים את הבתים הראשון, הרביעי, החמישי וכן את הפזמון החוזר, תוך שהם פוסחים על הבתים השני והשלישי. מידע על היצירה "חייל שוקולד" באתר מיוזיק בריינז רוביק רוזנטל‏, חייל שוקולד, באתר "הזירה הלשונית" עופרה עופר אורן, מה ביטא חנוך לוין ב"חייל של שוקולד", ולמה הקהל לא הקשיב לו, באתר Xnet‏, 19 בנובמבר 2017
HXMT

HXMT (Hard X-ray Modulation Telescope‏, טלסקופ קרני רנטגן קשים) הוא טלסקופ ששוגר על ידי סין ופועל משנת 2017. מטרת הטלסקופ היא לבצע תצפיות של חורים שחורים, כוכבי נייטרונים וגרעין גלקטי פעיל. פיתוח הטלסקופ החל בשנת 2000. הוא בוצע בשיתוף של אקדמיה סינית למדעים, משרד המדע והטכנולוגיה ואוניברסיטת צ'ינגחווה. הלוויין שוגר לחלל ב-17 בדצמבר 2015 והוצב במסלול מסונכרן-שמש בגובה 500 ק"מ. על החללית הותקנו 3 מכשירים: טלסקופ בתחום KeV ‏ 20-250 טלסקופ בתחום KeV ‏ 5-30 טלסקופ בתחום KeV ‏ 1-15 השיגור בוצע ב-14 ביוני 2017 ממרכז שיגור הלוויינים ג'יוצ'ואן. משקל החללית הוא כ-2,800 ק"ג. הוא פועל במסלול לווייני נמוך. לאחר תקופת ניסוי וכיול עבודה סדירה החלה בסוף 2017. תוצאות התצפיות פתוחות לציבור לאחר כשנה. ניתן להציע יעדים לתצפיות ספציפיות. במקרה והצעה מתקבלת, המזמין מקבל את התוצאות לאחר כ-3 חודשים. בשנת 2022 דווח על גידולי מקור שדה מגנטי החזק ביותר שידוע עד עכשיו. במרץ 2023 דווח על רישום התפרצות גמא חזקה במיוחד. אתר האינטרנט הרשמי של HXMT תיאור פעילות תיאור מפורט גילוי שדה מגנטי חזק רישום התפרצות גמא
שמור אותי (שיר)

"שמור אותי" הוא שיר שכתב והלחין ציון שרעבי והקליטה מרגלית צנעני עבור אלבומה שמור אותי משנת 1987. במרוצת השנים, הפך "שמור אותי" לאחד משירי החותם של צנעני. השורה "רק שמור אותי מאוהבי ומשונאי אשמר בעצמי" הפכה לביטוי שגור בשפה העברית. המוזיקאי שלמה גרוניך הקליט את "שמור אותי" ביחד עם מרגלית צנעני בתור דואט. הזמר ליאור פרחי הקליט את "שמור אותי" גם כן. המוזיקאים איגי וקסמן, לילה מלקוס, מיקה קרני ויוני רועה הקליטו ביחד את השיר בגרסה משותפת. משה הלל הקליט גם הוא את "שמור אותי" עם עיבוד מחודש שנעשה בידי ראובן בן שמעון. צנעני ביצעה את השיר ביחד עם תזמורת צה"ל. בהמשך, הקליטה אותו ביחד עם זהבה בן. אבי סינואני וגל סינואני הקליטו יחד את "שמור אותי" עם עיבוד מחודש של נאור סינואני. הזמר אלי לוזון הקליט אותו גם כן. השיר בוצע בתוכנית הטלוויזיה "שישי שמח" אותה הנחה ירון אילן. סרטון השיר "שמור אותי" באתר יוטיוב מרגלית צנעני - שמור אותי, נבדק ב-2023-12-23 שלמה גרוניך ומרגלית צנעני - "שמור אותי" ליאור פרחי - "שמור אותי" איגי וקסמן, לילה מלקוס, מיקה קרני ויוני רועה - "שמור אותי" משה הלל - "שמור אותי" מרגלית צנעני ותזמורת צה"ל - "שמור אותי" מרגלית צנעני וזהבה בן - "שמור אותי" אבי וגל סינואני - "שמור אותי" אלי לוזון - "שמור אותי" ירון אילן - "שמור אותי" ("שישי שמח")
דייגו גומס

דייגו אלכסנדר גומס אמארייה (בספרדית: Diego Alexander Gómez Amarilla; נולד ב-27 במרץ 2003 בסן חואן באוטיסטה שבפרגוואי) הוא כדורגלן פרגוואי המשחק בעמדת הקשר בקבוצת אינטר מיאמי מה-MLS ובנבחרת פרגוואי. גומס גדל במחלקת הנוער של ליברטד. הוא ערך 40 הופעות ליגה במדי הקבוצה הבוגרת של המועדון במסגרת ליגת העל הפרגוואית, בהן הבקיע חמישה שערים. ב-20 ביולי 2023 חתם באינטר מיאמי מה-MLS. ב-1 בספטמבר 2022 ערך גומס את הופעת הבכורה שלו בנבחרת פרגוואי, בניצחון 1-0 על נבחרת מקסיקו במשחק ידידות. נכלל בסגל הנבחרת האולימפית של פרגוואי לטורניר הכדורגל באולימפיאדת פריז (2024). מדיה וקבצים בנושא דייגו גומס בוויקישיתוף דייגו גומס, באתר Transfermarkt דייגו גומס, באתר Soccerway דייגו גומס, באתר National Football Teams דייגו גומס, באתר FootballDatabase.eu Inter Miami CF Signs Paraguayan International Diego Gómez באתר הרשמי של אינטר מיאמי, 20 ביולי 2023 (באנגלית) ערך זה הוא קצרמר בנושא כדורגל. אתם מוזמנים לתרום לוויקיפדיה ולהרחיב אותו.
איגואסו

האם התכוונתם ל... איגואסו (נהר) – נהר בדרום ברזיל מפלי איגואסו – מפלים בדרום אמריקה, על גבול ארגנטינה וברזיל. פוז דו איגואסו – עיר ברזילאית השוכנת בסמוך למפלים. פוארטו איגואסו – עיר ארגנטינאית השוכנת בסמוך למפלים.
גורל (פילוסופיה)

גורל הוא הכוונה של האירועים בידי כוח עליון, לעיתים בניגוד לשגרה או בניגוד למתוכנן. כוח עליון זה הוא אלהים בדתות שונות, המוירות במיתולוגיה היוונית, הפרסאות (Paracae) במיתולוגיה הרומית, הנורנות במיתולוגיה הנורדית וכדומה. אירועים המושפעים מהגורל הם בלתי צפויים, וכאשר הם צפויים - אין דרך להתחמק מהם. דוגמה לכך הוא סיפורו של אדיפוס, ששמע מהאורקל של דלפי שהוא עתיד להרוג את אביו ולהינשא לאימו, וכך קרה, חרף ניסיונו להימנע מגורל זה. ביהדות שליטתו של הגורל בחיי האדם באה לידי ביטוי בסיפורו של איוב. בשפה העברית מוכרים ניבים כמו "צחוק הגורל" ו"יד הגורל", המשקפים את שליטתו של הגורל בחיי האדם. ביידיש מוכר הביטוי "א מענטש טראכט און גאט לאכט" - האדם מתכנן ואלוהים צוחק". הפילוסופיה של האסכולה הסטואית הורתה שלא להיות מוטרדים במחשבות על העבר ולא לשגות בתקוות לעתיד, אלא לקבל את המציאות כפי שהיא. סטואיקנים סברו כי כל הדברים המתרחשים סביבנו הם מעבר לשליטה האנושית, ומאחר שאיננו יכולים לשלוט בהם אזי אין טעם להתרגש מהם כלל אלא להסתגל למציאות. הקו המנחה את הסטואיקנים הוא שדברים רעים או טובים קורים משום שהכֹל נקבע על-ידי הגורל. לכן יש לפעול כדי לממש את הגורל ולא לנסות לשנות אותו. למרות שאיננו יכולים לשלוט באירועים המתרחשים סביבנו, ניתן לשלוט בהתייחסות שלנו כלפיהם. לעומת זאת, נקודת המוצא של האסכולה האפיקוראית היא שבעולם שבו אנו חיים לא קיימת מעורבות של אלים אלא הכל פועל לפי חוקי הטבע, אותם מוטב לנו לחקור שכן ידיעתם תעזור לנו להבין כיצד עלינו לחיות. שתי גישות אלה מתבטאות בהשקפה הפטליסטית לעומת זו הגורסת קיומה של בחירה חופשית. הליכה בין שני קצוות אלה נמצאת בדבריו של רבי עקיבא "הכל צפוי והרשות נתונה". תעתועי הגורל מופיעים ביצירות רבות, בהן האודיסיאה של הומרוס, הטרגדיה "מקבת" מאת שייקספיר, האופרה "כוחו של גורל" מאת ורדי, הסיפור הקצר "כף הקוף" מאת ו. ו. ג'ייקובס, ועוד. ביצירות אלה הגיבור אינו מצליח להימלט מגורלו, חרף ניסיונותיו. באגדה "פגישה בסאמרא", דווקא המאמץ להימלט מהגורל הצפוי הוא שמביא להתגשמות גורל זה. מאיר שלו, בעיקר על אהבה, הוצאת עם עובד, 1995, הפרק "הגורל העיוור והגורל הרואה", עמ' 114–147. מדיה וקבצים בנושא גורל בוויקישיתוף משנה, מסכת אבות, פרק ג', משנה ט"ו
קמוטה קיו

קַמּוֹטֶה קְיוּ (בפיליפינית: Kamotekyu) הוא מאכל חטיפים פופולרי בפיליפינים העשוי מקמוטה (בטטה). פרוסות קמוטה מצופות בסוכר חום ואז מטוגנות כדי לצלות את תפוחי האדמה ולקרמל את הסוכר. זהו אחד ממאכלי הרחוב הנפוצים ביותר בפיליפינים, יחד עם בננה קיו וטורון. המונח הוא הלחם בסיסים של "קמוטה" ו"ברביקיו", האחרון באנגלית פיליפינית (אנ') מתייחס לבשר שניצלה בסגנון דומה לקבבים. אף על פי שהמנה מוגשת על שיפוד של מקלות במבוק, היא לא צלוייה על המקל. השיפוד מיועד אך ורק לטיפול קל יותר לאכילה והבטטה המטוגנת מושחלת עליו, מכיוון שהמנה נמכרת בדרך כלל כאוכל רחוב. ג'ינאנגאנג מדיה וקבצים בנושא קמוטה קיו בוויקישיתוף "Street food". My Sari-Sari Store. Accessed on November 12, 2010. (2009-06-28). "Turon". Adobongblog.com . Accessed on November 12, 2010. "Banana-que". Overseas Pinoy Cooking. Accessed on November 6, 2010.
Romantica

"Romantica" (בעברית: "רומנטיקה") הוא סינגל שהוקלט על ידי הזמר האיטלקי רנאטו רשל. השיר ייצג את איטליה באירוויזיון 1960. ערך מורחב – איטליה באירוויזיון 1960 השיר בוצע לראשונה במהלך פסטיבל סן רמו העשירי בינואר 1960, כאשר שתי גרסאות שונות שלו הוזכרו על ידי רשל וטוני דלארה (אנ'). רשל ביצע את השיר כבלדה רכה, בעוד שדלארה העניקה ביצוע חזק יותר לשיר. השיר זכה במקום הראשון בתחרות ונבחר כשיר שייצג את איטליה באירוויזיון 1960, שם הוא בוצע על ידי רשל. ב-29 במרץ 1960 הופיע רשל על בימת האירוויזיון. הוא שר 12 בסדר ההופעות, לפני גרמניה ואחרי דנמרק. עם סיום ספירת הקולות הגיע רשל למקום השמיני עם חמש נקודות. מידע על היצירה "Romantica" באתר מיוזיק בריינז מידע על הקומפוזיציה "Romantica" באתר AllMusic גרסאות נוספות ל"Romantica" באתר SecondHandSongs "Festival di Sanremo 1960" (באיטלקית). RAI. אורכב מ-המקור ב-7 ביולי 2007. נבדק ב-30 באוגוסט 2012. {{cite web}}: (עזרה) Eurovision 1960 Results: Voting & Points
אופארין דז'וקו

אופארין דז'וקו (בפורטוגזית ובצרפתית: Ouparine Djoco; נולד ב-22 באפריל 1998 בז'יביזי-סיר-אורז' שבצרפת) הוא כדורגלן יליד צרפת שמוצאו בגינאה ביסאו המשחק בעמדת השוער בקבוצת פרנקס בוריינס מליגת המשנה הבלגית, בהשאלה מקלרמון פוט, ובנבחרת גינאה ביסאו. דז'וקו גדל במחלקות הנוער של פלורי וקלרמון פוט. בשנת 2018 החל לשחק בקבוצת המילואים של קלרמון פוט. ב-19 בספטמבר 2020 ערך את הופעת הבכורה שלו בקבוצה הראשונה של המועדון, בתיקו 1-1 נגד טולוז במסגרת המחזור הרביעי בליגת המשנה הצרפתית לעונת 2020/2021. הוא ערך שלוש הופעות ליגה בעונה זו, שהסתיימה בהעפלתה של קלרמון פוט לליגת העל הצרפתית. ב-21 בנובמבר 2021 ערך את הופעת הבכורה שלו בליגת העל הצרפתית, בהפסד 2-1 לניס במסגרת המחזור ה-14 לעונת 2021/2022. הוא ערך 24 הופעות ליגה בעונה זו, ובעונת 2022/2023 ערך הופעת ליגה אחת בלבד. ב-31 ביולי 2023 הושאל דז'וקו למשך עונת 2023/2024 לפרנקס בוריינס מליגת המשנה הבלגית. ב-17 בנובמבר 2023 ערך דז'קוו את הופעת הבכורה שלו בנבחרת גינאה ביסאו, בתיקו 1-1 נגד נבחרת בורקינה פאסו במסגרת מוקדמות מונדיאל 2026. נכלל בסגל נבחרת גינאה ביסאו לטורניר גביע אפריקה לאומות 2023. אופארין דז'וקו, ברשת החברתית אינסטגרם אופארין דז'וקו, באתר Transfermarkt אופארין דז'וקו, באתר Soccerway אופארין דז'וקו, באתר BDFutbol אופארין דז'וקו, באתר FootballDatabase.eu אופארין דז'וקו, באתר ESPN DJOCO EST BORAIN ! באתר הרשמי של פרנקס בוריינס, 31 ביולי 2023 (בצרפתית) BACIRO CANDE ANUNCIA LISTA DOS CONVOCADOS COM 14 ESTREIANTES PARA O CAN'2024 בחשבון הפייסבוק הרשמי של פדרציית הכדורגל של גינאה ביסאו, 22 בדצמבר 2023 (בפורטוגזית)
קוש ג'ומבו

קוש ג'ומבו (באנגלית: Cush Jumbo, נולדה ב-23 בספטמבר 1985) היא שחקנית וסופרת בריטית. היא מוכרת בעיקר בתפקידה הראשי כעו"ד לוקה קווין בסדרת הדרמה של CBS, האישה הטובה (2016-1015) ובסדרת ההמשך של פרמונט פלוס, הטובות לקרב (2021-2017). ג'ומבו כיכבה כבלשית בתאני ולאן בסדרת הדרמה המשטרתית "ורה" ((2012, 2016-2015) וכלויס חביבה ב-Torchwood: Children of Earth, הסדרה השלישית של Torchwood, סדרת ההמשך של דוקטור הו סשנת 2009. ג'ומבו זכתה לשבחים על עבודתה בתיאטרון. היא הייתה מועמדת לפרס לורנס אוליבייה על משחקה בתפקיד מרקוס אנטוניוס ביוליוס קיסר ב-2013, וכן שיחקה במחזה שכתבה, "ג'וזפין ואני". היא זכתה בפרס התיאטרון של איבנינג סטנדרד על הצגת היחיד שלה, ושחזרה את הופעתה בתיאטרון אוף-ברודוויי ב-2015. ג'ומבו הופיעה לראשונה בברודוויי במחזה "הנהר" של ג'אז באטרוורת' בשנת 2014, והייתה מועמדת בשנית לפרס אוליבייה ב-2021 עם שובה לבימת לונדון כהמלט. ג'ומבו נולדה ברובע דנמרק היל בלונדון לאנג'לה ומרקס ג'ומבו. אמה היא בריטית ואביה הוא בריטי ממוצא ניגרי. כבת שנייה בשישה ילדים, גדלה ג'ומבו בשכונות לואישם וסאוות'וורק. היא החלה בשיעורי מחול בגיל 3, טאפ, בלט ומחול מודרני, והמשיכה לריקודי רחוב, מחול מודרני, ריקודים סלוניים ומחול לטיני. כילדה למדה בבית הספר גלנלין לדרמה כיום אקדמיית גלנלין). מגיל 11 עד 15 התאמנה בבית ספר פרנסיס קופר למחול, במקביל ללימודיה באקדמיה לבנות, אבל בגיל 14 פרשה מן הלימודים באקדמיה כדי לעסוק ביתר רצינות בלימודי משחק בקרוידן. היא סיימה בהצטיינות קורס משחק בבית ספר לדיבור ולדרמה לפני שיצאה לקריירה. היא שקלה לימודי הוראה בלונדון לפני שבחרה סופית בקריירה של שחקנית. בתיאטרון הופיעה ג'ומבו ב"סיפורי בריקסטון" בתיאטרון ליריק בהאמרסמית', ב"זהב נוזלי" בתיאטרון אמליה ובעמל אהבה לשווא בתיאטרון הגלוב. כמו כן הופיעה בהפקות שלח גן הדובדבנים, ציד המכשפות, מעגל הגיר הקווקזי, ריצ'רד השלישי ופיגמליון בתיאטרון רויאל אקסצ'נג' במנצ'סטר. בשנת 2012 זכתה בפרס יאן צ'ארלסון על משחקה בתפקיד רוזלינד במחזה כטוב בעיניכם. מדיה וקבצים בנושא קוש ג'ומבו בוויקישיתוף קוש ג'ומבו, ברשת החברתית אינסטגרם הנדרסון, ברודוויי.קום/ קוש ג'ומבו על שמה יוצא הדופן, חברה החדש באדי יו ג'קמן וכיכובה בדרמה ,המזעזעת' "הנהר"13 בנובמבר 2014 רוברט שור, "מטרו": "קוש ג'ומבו: אלילת הילדות שלי ג'וזפין בייקר הצילה את הקריירה שלי" 11 ביולי 2013 אליזבת דיי, הגרדיאן, ראיון עם קוש ג'מבו: "אינני מעוניינת להופיע במגזין להיטים" 25 בנובמבר 2012 Kelsey Denette, Theatre on the Fly Opens FRED'S DINER, August 15, BroadwayWorld.com (באנגלית) 19 ביולי 2012
טורון (אוכל)

טורון (בפיליפינית: Turon; הידוע גם בשם lumpiang saging - בפיליפינית עבור "בננה לומפיה" שעשויה ממעטפת מאפה דק דמוי נייר או קרפ המכונה "עטיפת לומפיה" העוטפת מילויים מלוחים או מתוקים). טורון כאמור הוא חטיף פיליפיני העשוי מבננות פרוסות דק (רצוי בננות סבה או קרדבה), מגולגל בעטיפת ספרינג רול, מטוגן עד שהעטיפה פריכה ומצופה בסוכר חום מקורמל. טורון יכול לכלול גם מילויים אחרים. הנפוץ ביותר הוא ג'קפרוט (לנגקה), אבל יש גם מתכונים עם בטטה (קמוטה), מנגו (מנגה), גבינת צ'דר וקוקוס (ניוג). לטורון, אף על פי שמקורו האטימולוגי ספרדי, אין דמיון לסוכריה הספרדית טורון (Turrón) שהיא מעדן נוגט שקדים). הטורון הוא חטיף פריך ולעיס הנצרך לרוב במהלך מריינדה (ארוחה קלה) או לקינוח. זהו גם אוכל רחוב פופולרי, נמכר בדרך כלל עם בננה קיו, קמוטה קיו ומארויה. עלתה השערה שייתכן שייצור טורון החל בקהילות בפיליפינים שהיו ממוקמות ליד עצי בננה ושדות יבול. העודפים ניתנו למקומיים כאשר היו עודפי יבול, ולבסוף החלו להימכר גם בצדי הדרכים. בעיר מלאבון, המונח "טורון" או "טוררון" מתייחס במקום זאת לקינוח מטוגן, עטיפת לומפיה, מלאה בשעועית מש מתוקה, בעוד שהמונח ולנסיה משמש לסוג ממולא בננה. מאמינים שייצור טורון הייתה קשורה לנוכחות התרבות הסינית בפיליפינים לפני ההתיישבות על ידי ספרד החל משנת 1521. מנות פיליפיניות מסורתיות אחרות כמו pancit מציגות שימוש בטכניקות בישול סיניות. הייתה השראה רבה לתוך התרבות הפיליפינית מתוך התרבות הסינית וגם מהתרבות הספרדית. ביחס למוצרי המטבח הסיני, שאחד מהם כולל ספרינג רולס ואגרולס, המטבח הפיליפיני כולל לומפיה (אגרול במילוי בשר וירקות מלוח) וטורון. בננה קיו קמוטה קיו ג'ינאנגאנג מדיה וקבצים בנושא טורון בוויקישיתוף "How to Make Turon (Filipino fried banana rolls)". Serious Eats (באנגלית). נבדק ב-21 בנובמבר 2021. {{cite web}}: (עזרה) "Filipino Snack: Turon". ABOUT FILIPINO FOOD (באנגלית). 25 באפריל 2019. נבדק ב-21 בנובמבר 2021. {{cite web}}: (עזרה) "Turon, cues - Manila, the Philippines - Local Food Guide". eatyourworld.com. נבדק ב-21 בנובמבר 2021. {{cite web}}: (עזרה) Turon recipe "Manila", Wikipedia (באנגלית), 18 בנובמבר 2021, נבדק ב-21 בנובמבר 2021 {{citation}}: (עזרה) Ho, Julee. "History of Fried Bananas (Turon)". Julee Ho Media (באנגלית). נבדק ב-21 בנובמבר 2021. {{cite web}}: (עזרה) "Recipe #43: BANANA TURON (Valencia)". Luto Ni Lola. נבדק ב-10 באפריל 2019. {{cite web}}: (עזרה) Aspiras, Reggie. "Valencia 'triangulo,' sacred cookies and 'leche flan' cheesecake–more reasons to celebrate the season". Philippine Daily Inquirer. נבדק ב-10 באפריל 2019. {{cite news}}: (עזרה) "120 years after Philippine independence from Spain, Hispanic influence remains". NBC News (באנגלית). נבדק ב-21 בנובמבר 2021. {{cite web}}: (עזרה) "Who created Turon? – MVOrganizing". www.mvorganizing.org. נבדק ב-21 בנובמבר 2021. {{cite web}}: (עזרה) "The lasting influence of Chinese culture on Filipino cuisine". Chibundle (באנגלית). נבדק ב-21 בנובמבר 2021. {{cite web}}: (עזרה)
האוניברסיטה הרוסית לכלכלה ע"ש פלחנוב

האוניברסיטה הרוסית לכלכלה ע"ש פלחנוב (ברוסית:Российский экономический университет имени Г. В. Плеханова) הוא מוסד להשכלה גבוהה בכלכלה בפדרציה הרוסית, מבחינת מספר ההתמחויות בתחום הכלכלה, הוא הגדול במדינה. המוסד להשכלה גבוהה הוותיק ביותר של תחומי כלכלה ברוסיה. הוא נוסד בשנת 1907 על ידי היזם אלכסיי וישניאקוב כמוסד ההשכלה הגבוהה המתמחה הראשון שהפיץ חינוך מסחרי באימפריה הרוסית. כיום זהו המרכז החינוכי והמדעי הגדול ביותר להכשרת מומחים מוסמכים בתחום הכלכלה, מדע הסחורות והטכנולוגיה. האוניברסיטה מעסיקה יותר מ-1,400 מורים, כולל יותר מ-270 דוקטורים למדע, יותר מ-170 פרופסורים, למעלה מ-760 מועמדים למדעים ו-490 פרופסורים חברים. באוניברסיטה לומדים כ-17,500 אלף תלמידים. האוניברסיטה הרוסית לכלכלה ע"ש פלחנוב נכללת בעקביות בעשרת האוניברסיטאות הטובות ביותר במוסקבה. מדיה וקבצים בנושא האוניברסיטה הרוסית לכלכלה ע"ש פלחנוב בוויקישיתוף אתר האינטרנט הרשמי של האוניברסיטה הרוסית לכלכלה ע"ש פלחנוב האוניברסיטה הרוסית לכלכלה ע"ש פלחנוב, ברשת החברתית פייסבוק האוניברסיטה הרוסית לכלכלה ע"ש פלחנוב, ברשת החברתית אקס (טוויטר) האוניברסיטה הרוסית לכלכלה ע"ש פלחנוב, ביישום טלגרם האוניברסיטה הרוסית לכלכלה ע"ש פלחנוב, ברשת החברתית טיקטוק האוניברסיטה הרוסית לכלכלה ע"ש פלחנוב, ברשת החברתית VK האוניברסיטה הרוסית לכלכלה ע"ש פלחנוב, סרטונים בערוץ היוטיוב https://www.rea.ru/ru/news/Pages/ranking-raex-2021.aspx
אלברו קאררס

אלברו פרננדס קאררס (בספרדית: Álvaro Fernández Carreras; נולד ב-23 במרץ 2003 בפרול שבספרד) הוא כדורגלן ספרדי המשחק בעמדת המגן השמאלי בקבוצת בנפיקה ליסבון מליגת העל הפורטוגלית, בהשאלה ממנצ'סטר יונייטד. פרננדס גדל במחלקות הנוער של ראסינג דה פרול, דפורטיבו לה קורוניה, ריאל מדריד ומנצ'סטר יונייטד. ב-26 ביולי 2022 הושאל פרננדס למשך עונת 2022/2023 לפרסטון נורת' אנד מהפוטבול ליג צ'מפיונשיפ. ב-30 ביולי ערך את הופעת הבכורה שלו במועדון, בתיקו 0-0 נגד ויגאן את'לטיק במסגרת המחזור הראשון בליגה. הוא ערך 39 הופעות ליגה במהלך תקופת ההשאלה. ב-1 בספטמבר 2023 הושאל פרננדס למשך עונת 2023/2024 לגרנדה מלה ליגה. ב-18 בספטמבר ערך את הופעת הבכורה שלו במועדון, בהפסד 2–4 לז'ירונה במסגרת המחזור החמישי בליגה. ב-17 בינואר 2024 הושאל לבנפיקה ליסבון מליגת העל הפורטוגלית עד לסיום העונה עם אופציה לרכישה. פרננדס נכלל בסגל נבחרת ספרד עד גיל 21. אלברו קאררס, באתר Transfermarkt אלברו קאררס, באתר Soccerway אלברו קאררס, באתר BDFutbol אלברו קאררס, באתר WorldFootball.net אלברו קאררס, באתר FootballDatabase.eu Álvaro Fernández Checks In At Deepdale באתר הרשמי של פרסטון נורת' אנד, 26 ביולי 2022 (באנגלית) Fernandez signs new deal before loan move באתר הרשמי של מנצ'סטר יונייטד, 26 ביולי 2022 (באנגלית) Álvaro Fernández, nuevo jugador del Granada CF באתר הרשמי של גרנדה, 1 בספטמבר 2023 (בספרדית) Álvaro Carreras reforça o Benfica! באתר הרשמי של בנפיקה ליסבון, 17 בינואר 2024 (בפורטוגזית)
GE

האם התכוונתם ל... ג'נרל אלקטריק – תאגיד רב-לאומי הפועל במגוון תחומים גרמניום – יסוד כימי שסמלו Ge ge היא סיומת האינטרנט הלאומית של שמות התחום של גאורגיה
ויקיפדיה האסטורית

ויקיפדיה האסטורית (באסטורית: Wikipedia n'asturianu) היא הגרסה בשפה האסטורית של אנציקלופדיית האינטרנט החופשית ויקיפדיה. ויקיפדיה האסטורית הושקה ביולי 2004 ונכון ל-23 בספטמבר 2024 ישנם בוויקיפדיה האסטורית 136,524 ערכים ו-110 משתמשים פעילים. ב-1 בספטמבר 2004, פחות מחודש לאחר השקת ויקיפדיה האסטורית, נכתב בה הערך ה-1,000. בשנת 2015 זכתה ויקיפדיה בפרס פרס נסיך אסטוריאס על שיתוף פעולה בינלאומי. בנאום בפרלמנט האסטורי באוביידו, העיר שאירחה את טקס חלוקת הפרסים, שיבח ג'ימי ויילס, ממייסדי ויקיפדיה, את פועלם של משתמשי ויקיפדיה האסטורית. בליל הטקס קיימו חברי קרן ויקימדיה פגישה עם ויקיפדים מכל חלקי ספרד, כולל הקהילה האסטורית המקומית. אתר האינטרנט הרשמי של ויקיפדיה האסטורית (באסטורית) מדיה וקבצים בנושא ויקיפדיה האסטורית בוויקישיתוף All Wikipedias ordered by number of articles "Los fundadores de Wikipedia destacan la versión en asturiano". La Nueva España. נבדק ב-20 באוקטובר 2015. {{cite web}}: (עזרה) גילוי נאות: ערך זה מזכיר את קרן ויקימדיה או את אחד המיזמים שלה. ויקיפדיה היא מיזם של קרן ויקימדיה.
ג'ינאנגאנג

ג'ינאנגאנג (בפיליפינית: Ginanggang) הוא חטיף בננות משופדות בגריל מוברשות במרגרינה ומותזות בסוכר. מקורו של המאכל מהאי מינדנאו בפיליפינים. הפירוש המילולי הוא "בגריל" בשפת הסבואנו. ג'ינאנגאנג עשוי מסוג בננה בפיליפינים הנקרא סבה-saba (בננה לבישול הידועה גם בשם בננה קרדאבה). את הבננה מקלפים, משפדים ואז צולים על פחמים. כשהמשטח החיצוני חרוך קלות, מורידים אותה מהגריל, מברישים אותה במרגרינה ומפזרים סוכר. הוא נבדל מבננה קיו בכך שבמאכל זה בננות סבה בשלות עדיפות. את הבננה למעשה צולים על המקל במקום לטגן ולשפד מאוחר יותר. במנה זו הסוכר המשמש הוא סוכר שולחן לבן שמפוזר ואינו מקורמל (מיושם לאחר הבישול). "פסטיבל ג'ינאנגאנג" נחגג לכבוד איזידור הפועל בכל יום ראשון השני בחודש מאי. בננה קיו קמוטה קיו טורון (אוכל) מדיה וקבצים בנושא ג'ינאנגאנג בוויקישיתוף "ginanggang - ganggang". English to Binisaya - Cebuano Dictionary and Thesaurus. Binisaya.com. נבדק ב-18 בדצמבר 2014. {{cite web}}: (עזרה) "Filipino Style Grilled Banana aka Ginanggang". The Simple Life. 19 בפברואר 2014. אורכב מ-המקור ב-18 בדצמבר 2014. נבדק ב-18 בדצמבר 2014. {{cite web}}: (עזרה) "Brgy. Poblacion, Tubod celebrates "Ginanggang Festival"". Provincial Government of Lanao Del Norte. אורכב מ-המקור ב-18 בדצמבר 2014. נבדק ב-18 בדצמבר 2014. {{cite web}}: (עזרה) "Tubod town's 'Ginanggang Festival'". SunStar Cagayan de Oro. 10 ביוני 2010. אורכב מ-המקור ב-18 בדצמבר 2014. נבדק ב-18 בדצמבר 2014. {{cite web}}: (עזרה)
רומולד קלים

רומולד קלים (באנגלית: Romuald Klim, ברוסית: Ромуальд Иосифович Клим, בבלארוסית: Рамуальд Язэпавіч Клім;‏ 25 במאי 1933 - 28 במאי 2011) היה אתלט רוסי-בלארוסי. אלוף אולימפי (מינכן 1972), סגן אלוף אולימפי (מקסיקו סיטי 1968), אלוף אירופה (בודפשט 1966), סגן אלוף אירופה (אתונה 1969) ושיאן עולם (1969) ביידוי פטיש. קלים נולד ב-1933 בכפר קובבו (Khvoevo) (מחוז מינסק, בלארוס, ברית המועצות) למשפחה שעסקה בחקלאות. החל לעסוק בספורט כבר בבית הספר ובכיתה י' הפך לאלוף המחוז בזריקת דיסקוס והדיפת כדור ברזל. ב-1952, לאחר שויתר קלים על חלומו להיות קצין בצי, החל להתמקד בספורט ונכנס למכון הבלארוסי לתרבות גופנית (BGOIFK). בתקופה זו המליץ לו מאמנו לעבור למקצוע יידוי פטיש. ב-1956, עם סיום לימודיו, הפך למורה באקדמיה החקלאית הבלארוסית בגורקי. ב-1960 החליט קלים להתמקד בספורט תחרותי ועבר עם משפחתו לגור בעיר ויטבסק. במהלך הקריירה הספורטיבית שלו מ-1963 עד 1973 זכה בשתי מדליות אולימפיות וחלק גדול מתקופת הקריירה שלו (1972-1966) כיהן כקפטן נבחרת ברית המועצות באתלטיקה. ב-1973, לאחר פרישתו מספורט תחרותי, החל קלים לעסוק באימון וב-1989 עבר לעבוד כפרופסור מייעץ באקדמיה הביילורוסית לתרבות גופנית וספורט במינסק. בספרטקיאדה שנערכה במוסקבה זכה במדליית ארד ביידוי פטיש. באולימפיאדת טוקיו זכה קלים במדליית זהב ביידוי פטיש בשיא משחקים של 69.74 מטר לפני ג'ולה ז'יבוצקי מהונגריה (69.09 מטר) ואווה באייר (אנ') ממערב גרמניה (68.09 מטר). באליפות אירופה באתלטיקה שנערכה בבודפשט, הונגריה זכה קלים במדליית זהב ביידוי פטיש בשיא משחקים של 70.02 מטר לפני ג'ולה ז'יבוצקי מהונגריה (68.62 מטר) ואווה באייר (אנ') ממערב גרמניה (67.28 מטר). באולימפיאדת מקסיקו סיטי זכה קלים במדליית כסף ביידוי פטיש בתוצאה של 68.96 מטר אחרי ג'ולה ז'יבוצקי מהונגריה (73.28 מטר) ולפני לזר לובס (אנ') מהונגריה (69.78 מטר). ביוני שבר קלים את שיא העולם ביידוי פטיש בתחרות שנערכה בבודפשט, הונגריה בתוצאה של 74.52 מטר תוך שהוא משפר ב-76 ס"מ את שיא העולם הקודם שקבע ג'ולה ז'יבוצקי מהונגריה בספטמבר 1968. שיאו של קלים נשבר בספטמבר אותה שנה על ידי אנטולי בונדרצ'וק מברית המועצות. באליפות אירופה באתלטיקה שנערכה באתונה, יוון זכה קלים במדליית כסף ביידוי פטיש בתוצאה של 72.74 מטר אחרי אנטולי בונדרצ'וק מברית המועצות (74.68 מטר) ולפני ריינהרד ת'ימר (אנ') ממזרח גרמניה (72.02 מטר). 1965 - עיטור אות הכבוד של ברית המועצות 1976 - ייסוד תחרות יידוי פטיש על שמו במינסק קלים נישא ונולדו לו 3 ילדים (בת וזוג תאומים) מדיה וקבצים בנושא רומולד קלים בוויקישיתוף רומולד קלים, באתר הוועד האולימפי הבין-לאומי רומולד קלים, באתר olympedia.org רומולד קלים, באתר התאחדות האתלטיקה הבין-לאומית רומולד קלים, באתר Track and Field (גברים) רומולד קלים, באתר 7days.belta.by השתתף באולימפיאדת טוקיו כחלק מהמשלחת הכלל-גרמנית בונדרצ'וק השיג שיא עולם ושבר את השיא שהחזיק קלים